สถานีวิทยุศึกษา

สถานีวิทยุศึกษา เป็นสถานีวิทยุของกระทรวงศึกษาธิการ นำเสนอรายการเกี่ยวกับการศึกษา ธรรมะ สุขภาพ ข่าวสาร และรายการบันเทิงต่าง ๆ

ประวัติ
สถานีวิทยุศึกษา จัดตั้งขึ้นเมื่อวันที่ 21 สิงหาคม พ.ศ. 2496 โดยมติของคณะรัฐมนตรีให้กระทรวงศึกษาธิการ ดำเนินโครงการวิทยุกระจายเสียงเพื่อการศึกษา มีที่ทำการอยู่ที่ วิทยาลัยเทคนิค ทุ่งมหาเมฆ ด้วยเครื่องส่งวิทยุ ที่วิทยาลัยประกอบขึ้นเอง มีกำลังส่ง 500 วัตต์ โดยใช้คลื่นความถี่ยาว 1,160 kHz และความถี่คลื่นสั้น 11.6 MHz โดยเริ่มกระจายเสียงวันแรกเมื่อ 1 มกราคม พ.ศ. 2497

ในระยะแรกรายการ ที่จัดออกอากาศ ได้แก่ บทความ รายการสำหรับเด็ก ดนตรีไทยและสากล ละคร ทั้งละครไทยและละครภาษาอังกฤษ วิชาชุดครูระดับต่าง ๆ ผู้จัดรายการของสถานีวิทยุศึกษา เช่น ดร.ก่อ สวัสดิ์พาณิชย์, เปลื้อง ณ นคร, เจือ สตะเวทิน, ฉันทิชย์ กระแสสินธุ์, เจริญพัน ชุมสาย ณ อยุธยา, ฉันท์ ขำวิไล, จินตนา ยศสุนทร, หม่อมหลวงตุ้ย ชุมสาย, ครูชิ้น ศิลปบรรเลง, ครูเทวาประสิทธิ์ พาทยโกศลสถานีวิทยุศึกษา, ประวัติสถานีวิทยุศึกษา กระทรวงศึกษาธิการ , สืบค้นเมื่อ 1 กันยายน พ.ศ. 2559

การออกอากาศ
สถานีวิทยุศึกษาทำการออกอากาศเป็นประจำทุกวันจันทร์ - ศุกร์ (เว้นวันหยุดราชการ) ตั้งแต่เวลา 08.00 น. - 16.30 น. โดยสามารถเลือกรับฟังได้ทางคลื่น FM 92.0 MHz และ รับฟังผ่านกล่องรับสัญญาณดาวเทียมระบบ Ku Band Thaicom 6 ความถี่ 12687 แนวตั้ง (V) Symbol Rate 30000 kSymb/s ที่ช่อง FM 92 หรือเลือกรับฟังรายการสด และย้อนหลังได้ที่ เว็บไซต์ของสถานีวิทยุศึกษา

อนึ่ง สถานีวิทยุศึกษา เคยทำการกระจายเสียงในระบบ AM 1161 kHz มาก่อน จนกระทั่งเมื่อวันที่ 31 ธันวาคม 2564 เวลา 24:00 น. จึงได้ยุติการกระจายเสียงในระบบนี้ แต่ยังคงสามารถรับฟังการกระจายเสียงผ่านระบบ FM 92.0 MHz ได้ตามปกติ เพียงช่องทางเดียว

 อ้างอิง 
2.ความถี่ดาวเทียม https://www.lyngsat.com/radiochannels/th/Education-FM-92.html สืบค้นเมื่อ 18 กันยายน 2568

ดูเพิ่ม
 สถานีวิทยุโทรทัศน์เพื่อการศึกษา
 ศูนย์เทคโนโลยีดิจิทัลเพื่อส่งเสริมการเรียนรู้
 กรมส่งเสริมการเรียนรู้
 กระทรวงศึกษาธิการ (ประเทศไทย)

แหล่งข้อมูลอื่น
 สถานีวิทยุศึกษา
 สถานีวิทยุโทรทัศน์เพื่อการศึกษา กระทรวงศึกษาธิการ
 ศูนย์เทคโนโลยีทางการศึกษา สำนักงานส่งเสริมการศึกษานอกระบบและการศึกษาตามอัธยาศัย กระทรวงศึกษาธิการ 

หมวดหมู่:สถานีวิทยุในประเทศไทย
หมวดหมู่:กรมส่งเสริมการเรียนรู้
หมวดหมู่:องค์การที่ก่อตั้งในปี พ.ศ. 2496